CELEX: 32008R1028
Language: et
Date: 2008-09-19 00:00:00
Title: Komisjoni määrus (EÜ) nr 1028/2008, 19. september 2008 , teatavate kaupade klassifitseerimise kohta kombineeritud nomenklatuuris

21.10.2008   
            
            
               ET
            
            
               Euroopa Liidu Teataja
            
            
               L 278/3
            
         
      KOMISJONI MÄÄRUS (EÜ) nr 1028/2008,
   19. september 2008,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri tõlgendamise üldeeskirjad. Neid eeskirju kohaldatakse ka kaupade kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.
            
         
               (3)
            
            
               Vastavalt nimetatud üldeeskirjadele tuleb käesoleva määruse lisas esitatud tabeli 1. veerus kirjeldatud kaubad kõnealuse tabeli 3. veerus esitatud põhjustel klassifitseerida 2. veerus esitatud CN-koodi alla.
            
         
               (4)
            
            
               On asjakohane sätestada, et vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemide ning eelneva ja tagasiulatuva ühenduse kontrolliga tekstiiltoodete ühendusse importimisel, võib liikmesriikide tolliasutuste väljastatavale siduvale tariifiinformatsioonile kombineeritud nomenklatuuri kaupade klassifitseerimise kohta, mis ei ole käesoleva määrusega kooskõlas, siduva tariifiinformatsiooni valdaja tugineda veel 60 päeva vältel, vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) artikli 12 lõikele 6. (2)
               
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus märgitud CN-koodi või -koodide alla.
   Artikkel 2
   Vastavalt ühenduses kehtivatele meetmetele, mis on seotud tekstiiltoodete kahekordse kontrollimise süsteemi ning eelneva ja tagasiulatuva ühenduse järelevalvega nende importimisel ühendusse, võib liikmesriikide tolliasutuste väljastatavale siduvale tariifiinformatsioonile, mis ei ole käesoleva määrusega kooskõlas, määruse (EMÜ) nr 2913/92 artikli 12 lõike 6 alusel tugineda veel 60 päeva vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. september 2008
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifitseerimine
                  (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  Keemilistest kiududest valmistatud eri värvi trikookangast toode. Riie sobib supelkostüümide valmistamiseks.
                  Toodet kantakse ihu peal, see ulatub rinna alaosast napilt allapoole.
                  Kaks kolmnurkset riidetükki moodustavad toote kandmisel rindade jaoks kausid. Kumbki kahest kolmnurgast on ääristatud ühevärvilise trikookangaga ja kolmest servast palistatud. Alumise serva palistus moodustab tunneli, mida läbib elastne tekstiilnöör. Elastne tekstiilnöör on õmmeldud kummagi kolmnurga ülemise nurga külge. Kaks vertikaalset elastiknööri seotakse kinni kaela taga ja horisontaalne elastiknöör kandja seljal.
                  (rinnahoidja)
                  (Vt fotod nr 644 A, 644 B ja 644 C) (1)
                  
               
               
                  6212 10 90
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 61 märkusega 2 a ning CN-koodide 6212, 6212 10 jaand 6212 10 90.
                  Kuigi üldilme, lõike ja riide laadi poolest näib toode kaheosalise supelkostüümi (bikiinid) ülemise osana, ei või kõnealust toodet klassifitseerida rubriiki 6112 (supelkostüümid), kuna tootel puudub „kaheosalise supelkostüümi” alumine osa. Vaata samuti HSi selgitavad märkused, rubriik 6112, punkt C.
                  Lisaks sellele ei ole toode rubriigi 6112 (supelkostüümid) „mittekomplektne toode” kombineeritud nomenklatuuri klassifitseerimise üldreegli 2a tähenduses, kuna tootel puudub komplektse toote (kaheosaline supelkostüüm) põhiomadus; toodet ei saa sellisena ujumiseks kasutada.
                  Tootel on rinnahoidja omadused, kuna toote kandmisel moodustavad kaks kolmnurkset riidetükki tekstiilnööride abil rindade jaoks kausid. Horisontaalsete ja vertikaalsete nööride sidumine pinguli ümber keha aitab rindu tõsta ja toetada. Seega on toode „ette nähtud kandmiseks keha toetava rõivana” HSi selgitavate märkuste tähenduses, rubriik 6212, esimene lõik.
                  Peale selle on toode mõeldud ihu peal kandmiseks nagu muudki rinnahoidjad.
                  Toode tuleb klassifitseerida rinnahoidjana rubriiki 6212, kuna sellesse rubriiki kuuluvad igat liiki rinnahoidjad (vt ka HSi selgitavad märkused, rubriik 6212, teine lõik, punkt 1).
               
            
         
      
         
      
         
      
         (1)  Fotod on üksnes informatsiooniks.